Moció 32/XII del Parlament de Catalunya sobre la lluita contra les violències masclistes
Insta el Govern a incloure dins el pressupost que Catalunya ha rebut per a desplegar les mesures del Pacte d'estat contra la violència de gènere que són competència de la Generalitat, la posada en funcionament de les UVFI, en coordinació amb les oficines d'atenció a les víctimes del delicte.
Resolució 82/XII del Parlament de Catalunya sobre la implantació i el reforçament de les UVFI
Insta el Govern a implantar les UVFI a Tarragona, les Terres de l'Ebre, Lleida i Girona, i també a les divisions territorials del partit judicial de Barcelona en què no estan implantades, com també a reforçar les ja implantades.
Article 479.3 de la Llei orgànica del poder judicial
La nova redacció donada a l'article 479.3 de la Llei orgànica 6/1985, d'1 de juliol, del poder judicial, per la Llei orgànica 7/2015, de 21 de juliol, assenyala que "... en tot cas els instituts de medicina legal i ciències forenses han de disposar de UVFI, de les quals poden formar part els psicòlegs i treballadors socials que es determinin per garantir, entre altres funcions, l'assistència especialitzada a les víctimes de violència de gènere i el disseny de protocols d'actuació global i integral en casos de violència de gènere (...)
La seva formació estarà orientada des de la perspectiva de la igualtat entre homes i dones".
Llei 4/2015, de l'Estatut de la Víctima del Delicte
En el seu preàmbul ja estableix un concepte ampli de víctima, més enllà de l'estrictament processal, i també s'inclou la definició de víctima indirecta.
El Títol III recull el dret a la protecció a les víctimes:
A més, en la seva disposició derogatòria única, punt 14, l'Estatut introdueix un nou article a la Llei d'enjudiciament criminal que modifica la regulació de mesures com la suspensió de la pàtria potestat, tutela, curatela, guarda o acolliment, establiment d'un règim de supervisió de l'exercici de la pàtria potestat... o suspendre o modificar el règim de visites, sempre que es posi de manifest l'existència d'un risc o possible desemparament d'un menor.
Instrument de ratificació del Conveni del Consell d'Europa sobre prevenció i lluita contra la violència contra la dona i la violència domèstica, fet a Istanbul l'11 de maig de 2011
Les parts adoptaran les mesures legislatives o altres necessàries per protegir totes les víctimes contra qualsevol nou acte de violència.
Les parts vetllaran perquè les mesures adoptades:
Protecció i suport als menors exposats
Custòdia, dret de visita i seguretat
Les parts adoptaran les mesures legislatives o d'altre tipus necessàries perquè totes les autoritats pertinents puguin dur a terme una valoració del risc de mortalitat, de la gravetat de la situació i de risc de reincidència de la violència als efectes de gestionar el risc i garantir, en el seu cas, la coordinació de la seguretat i el suport.
Instrucció SG 2/2009, de 10 de setembre
Creació de la Unitat de Valoració Forense Integral de la Ciutat de la Justícia de Barcelona i l'Hospitalet de Llobregat.
Llei orgànica 1/2004, de 28 de desembre, de mesures de protecció integral contra la violència de gènere
En el seu àmbit d'actuació abraça els aspectes preventius, educatius, socials, assistencials i d'atenció posterior a les víctimes d'aquest tipus de violència i estableix mesures de protecció integral la finalitat de les quals és prevenir, sancionar i erradicar aquesta violència i prestar assistència a les dones, als seus fills menors i als menors subjectes a la seva tutela, o guarda i custòdia, víctimes d'aquesta violència.
La disposició addicional segona estableix que el Govern i les comunitats autònomes que hagin assumit competències en matèria de justícia, com és el cas de Catalunya, han d'organitzar en l'àmbit que a cadascuna li és propi els serveis forenses de manera que disposin d'unitats de valoració forense integral (UVFI) encarregades de dissenyar protocols d'actuació global i integral en casos de violència de gènere.